สวัสดีค่ะ ดิฉันพยายามมีลูกมา ก็ราวๆ 2 เดืแนครึ่งแล้ว ดิฉันเป็นคนออกกำลังกายสม่ำเสมอ 4 วันต่อสัปดาห์ แล้วสามีก็ออกกำลังกานด้วยค่ะ เราพยามมีลูกกันก็2 ครั้งได้แล้วค่ะ เลยอยากถามว่า ดิฉันเป็นคนมีประจำเดือนทุกๆเดือน แต่ประจำเดือนมาแค่4 วัน แล้วมาไม่เยอะ จะเป็นสาเหตุไหมค่ะ ที่ไม่ทำให้ตั่งครร ? แล้วดิฉันจะมีโอกาศตั้งครร ไหมค่ะ?
สวัสดีค่ะ ประจำเดือนที่ปกติจะมีระยะห่างระหว่างรอบประจำเดือนที่ 21-35 วัน และมานาน 2-7 วัน ดังนั้นหากประจำเดือนมาทุกเดือน และมานาน 4 วันดังกล่าว ถือว่าปกติดีค่ะภาวะมีบุตรยากนั้น จะนับเมื่อได้มีเพศสัมพันธ์อย่างสม่ำเสมอสัปดาห์ละ 2-3 ครั้ง มาเป็นเวลา 1 ปี แล้วยังไม่สามารถตั้งครรภ์ได้ ดังนั้นหากเพิ่งผ่านมา 2 เดือนครึ่ง จึงยังไม่เรียกว่ามีภาวะมีบุตรยากค่ะสำหรับสาเหตุของการมีบุตรยาก อาจเกิดได้ทั้งจากฝ่ายหญิงและฝ่ายชาย โดยสาเหตุจากฝ่ายหญิงพบได้ 40%-50% จากฝ่ายชายพบได้ 25%-30% ที่เหลือคือเกิดจาก 2 ฝ่ายร่วมกัน และการตรวจไม่พบสาเหตุสาเหตุจากฝ่ายชาย คือมีปริมาณอสุจิน้อยหรืออสุจิไม่แข็งแรง อสุจิผิดปกติ สำหรับฝ่ายหญิงอาจเกิดจาก การตกไข่ที่ไม่สม่ำเสมอ มีซีสต์หรือเนื้องอกที่รังไข่ ท่อนำรังไข่อุดตัน มีเนื้องอกมดลูกในโพรงมดลูก เยื่อบุโพรงมดลูกเจริญผิดที่ มีพังผืดในอุ้งเชิงกรานหรือที่ปีกมดลูก เป็นต้น ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมากสูบบุหรี่ ดื่มแอลกอออล์เป็นประจำเป็นต้น